als_Latn dik_Latn sna_Latn
Tensionohet situata te Kombëtarja e Turqisë pak ditë përpara ndeshjes me Kosovën. Ditën e sotme është përjashtuar na ekipi kapiteni Arda Turan, i cili pati një shërr me gazetarin Bilal Meshe gjatë udhëtimit të ekipit kombëtar me avion nga Shkupi në Trieste të Italisë.
Turan e kapi për fyti gazetarin dhe e ofendoi për shkak të një shkrimi të bërë nga ky i fundit pas përfundimit të Kampionatit Europian “Francë 2016”. Menjëhetë pas kësaj ngjarje, presidenti i Fedetatës Turke, Jalldërëm Demiroren dhe trajneri Fatih Terim zhvilluan një takim mes tyre për të marrë vendimin për gjestin e lojtarit.
Pas kësaj mbledhjeje, Terim thirri kapitenin Arda Turan për ta njohur me vendimin e përjashtimit të tij nga kombëtarja, teksa vetë Turan doli në një konferencë për shtyp ku dha lajmërimin se i jepte fund karrierës së tij me Kombëtaren turke.
“Për shkak të ngjarjes që ndodhi kam marrë këtë vendim. Nuk jam penduar për atë që ndodhi, tani ndjehem i lirë”, deklaroi mesfushori.
als_Latn als_Latn als_Latn als_Latn